钦定古今图书集成/明伦汇编/氏族典/第203卷 > 高孝琬
## 钦定古今图书集成/明伦汇编/氏族典/第203卷 > 高孝琬

按《北齐书河间王孝琬传》：“河间王孝琬，文襄第三子
也。天保元年封。天统中，累迁尚书令。初，突厥与周师
入太原，武成将避之而东，孝琬叩马谏，请委赵郡王
部分之，必整。齐帝从其言，周军退，拜并州刺史。孝琬
以文襄世嫡，骄矜自负，和士开与祖珽谮之，帝怒，使武卫倒鞭挝之，折其两胫而死。子正礼嗣。幼聪颖，能”
诵《左氏春秋》。齐亡，迁绵州，卒。